Vestli skole

Vestli skole er en barneskole på Vestli i Groruddalen i Oslo, øst for Stovner, på grensen til Gjelleråsen og Nittedal. Historie Skolen ble bygget i 1973 av Selvaag bygg ved Vestli torg. Det ble samtidig satt opp en grendeskole i tillegg til hovedbygget. Grendeskolen var tiltenkt de yngste skoletrinnene. Hovedbyggets planløsning består flere åpne undervisningsarealer hvor tre grupper deler et stort undervisningsareal. Elevsammensetning I 2012 hadde skolen 520 elever, hvorav 78 % var tospråklige. Totalt var det per 2012 representert ca. 29 ulike språk blant elevene. Vestli skole var da en «InnsIKT- og Olweusskole». Nytt skolebygg I 2015 ble det lagt fram planer for å rive Vestli skole og erstatte den med et større skoleanlegg til 840 elever og en flerbrukshall med ferdigstilling i 2020/21. Den nye skolen ble bygget på samme tomt som den gammel, og sto ferdig 2021, med offisiell åpning august samme år. Rektorer Åse Marie Green Odd Arne Hagen 2011: Trond Nilsen 2012 (fung.): Hilde Røssum (Strandenæs) 2012–2016: Vibeke Saltnes Olsen 2016–2023: Ellen Johanne Sundby 2023–: Gro Høydal Nesse Referanser Eksterne lenker (no) Offisielt nettsted (en) Vestli skole – kategori av bilder, video eller lyd på Commons